வக்கு – வழி; வாய்ப்பு, வகை – பிறர் உதவியாம் வகை. ‘வக்கு வகை’ என்பது ‘வழி வகை’ எனவும் படும். தம் பொருளால் வாழ்வு நடத்துதலும் பிறர் உதவியால் வாழ்வு நடத்துதலும் என இருவகை வாழ்வும் உண்டு. ஒருவர்க்கே ஒவ்வொரு காலத்தில் இவ்விருவகை வாழ்வும் இணைதலும் உண்டு. இவ்விரண்டு வகையாலும் நிரம்பாத வறிய வாழ்வு உடையவரை ‘வக்குவகை’ இல்லாதவர்’ என இகழ்வது வழக்கம். வக்கற்றவன், வகையற்றவன் என்பவை வக்கு வகைகளின் விரியாம். மூலை – இரண்டு பக்கங்கள் சந்திக்கும் இடத்தின் முக்கோணப் பகுதி மூலையாகும் முடுக்கு – கோணலாய் அமைந்தது முடுக்கு எனப்படும். மிக நெருக்கமானதும் முடுக்கு எனப்படுவதுண்டு. தெருக்களில் ‘மூலை முடுக்கு’ உண்டு. மூலை என்பது மாரிமூலை’ ஈசானமூலை எனக் கோணத்திசைகளைக் குறிப்பதும்